Sekolah Menengah Kebangsaan Bedong

Sekolah Menengah Kebangsaan Bedong atau nama ringkasnya SMK Bedong, merupakan sebuah sekolah menengah kebangsaan yang terletak di Bedong, Kedah. 

Pada tahun 2015, SMK Bedong mempunyai 118 orang guru dan 14 orang staf sokongan.2015

Sejarah 
Sekolah Menengah Kebangsaan Bedong atau dahulu dikenali sebagai SM Bedong telah dibuka pada tanggal 8 Mac 1963 dengan nama Sekolah Pelajaran Lanjutan. Pada masa itu, hanya ada 2 buah kelas iaitu kelas aliran Inggeris dan aliran Melayu. Jumlah muridnya seramai 61 orang. Guru besar yang pertama ialah Encik Gee Teng Mein dan dibantu oleh seorang guru penolong iaitu Encik Zahid bin Zainal Abidin. Ketika itu sekolah ini tidak mempunyai kakitangan bukan akademik.

Bangunan sekolah yang terawal didirikan ialah bangunan JKR/KT 656 yang dibina pada tahun 1962 dan sekarang dikenali sebagai bangunan A. Ketika itu terdapat 7 buah kelas dan 2 buah rumah guru.

Keluasan tapak sekolah ini ialah 15 ekar dan pada masa dahulu ia pernah digunakan oleh Askar Melayu Diraja Batalion Ke-3. Pada tahun 1964, sekolah ini diubah nama kepada  Sekolah Menengah Bedong . Bilangan kelas bertambah menjadi 8 buah dengan bilangan guru seramai 9 orang. Kini pada tahun 2012 bilangan pelajar mencecah 1960 orang dan bilangan guru 124 orang. Sekolah kini menawarkan tingkatan 6 (3 kelas PraU Atas & 3 PraU Bawah)

Pengetua
En. Gee Teng Mein (1965 - 1973)
En. Mohd Ismail B. Othman (1973 - 1975)
En. Malla Kumar (1975 - 1977)
Tn. Hj. Ahmad B. Abd. Rahman (1977 - 1979)
Tn. Hj. Mahmood B. Ismail (1980 - 1986)
Tn. Hj. Mohd. Amin B. A. Rahman (1987 - 1987)
En. Ishak B. Sin (1987 - 1989)
Tn. Hj. Mohd. Akhir B. Shafei (1990 - 1992)
En. Mohd. Muthalib B. Hashim (1992 - 1996)
Pn. Hjh. Yang Chek Bt. Minhat (1997 - 1998)
En. M. Krishnan (1999 - 2000)
En. Goh Ah Sim (2000 - 2004)
En. Chin Cheng Geey (2005 - 2010)
En. Abd. Razak B. Mat (2010 - 2012)
Tn. Hj. Omar B. Hj Abd Rahman (2012 - 2016)
Tn. Hj. Mohd Jalil (2016 - 2018)
Tn. Hj. Zahri bin Zakaria (2018 - 2020)
En. Ibrahim bin Husin (2020 - 2023)
Tn. Hj Md Saad bin Man (2024 - 2025)
En. Nashir bin Ibrahim (2025 - kini)

Visi
"Sekolah Unggul Penjana Generasi Terbilang"

Misi Sekolah
"Membangun Potensi Individu Melalui Pendidikan Berkualiti"

Matlamat Sekolah
 Mewujudkan suasana sekolah yang kondusif, selesa dan selamat untuk pengajaran dan pembelajaran
 Melaksanakan program pendidikan dan pengajaran yang inovatif dan kreatif
 Memastikan perkembangan potensi pelajar seraca menyeluruh seimbang dan sepadu meliputi aspek-aspek intelek, rohani, emosi dan jasmani

Piagam Pelanggan Sekolah
 Menyediakan kemudahan fizikal yang lengkap untuk pengajaran dan pembelajaran
 Mewujudkan perpaduan yang erat di kalangan guru, pelajar dan kakitangan
 Mewujudkan permuafakatan dengan PIBG, masyarakat, agensi-agensi kerajaan dan swasta demi mempertingkatkan lagi kualiti pendidikan

Lagu Sekolah
Belajar, beramal, berakhlak
Menjadi insan berguna
Membina bangsa cemerlang
Sains dan teknologi
Ikatan mesra jati diri
Inovatif teras jaya
Berilmu minda dijana
Merintis kejayaan
Berbilang bangsa agama budaya
Citra bangsa negara
Mendukung harakah
Wawasan negara
SMK Bedong maju jaya

Ikrar Sekolah
Sesungguhnya kami pelajar
Sekolah Menengah kebangsaan Bedong
Berikrar bahawa kami akan sentiasa
Menghormati guru-guru dan ibu bapa
Serta mematuhi segala peraturan sekolah
Belajar bersungguh-sungguh hingga berjaya
Mengamalkan budi pekerti yang mulia dan terpuji
Sentiasa menjaga nama baik keluarga, sekolah dan negara kami

Falsafah Sekolah
Mendidik dan membimbing setiap pelajar supaya menjadi insan yang seimbang selaras dengan tuntutan Falsafah Pendidikan Kebangsaan

Wawasan Sekolah
Mewujudkan budaya sekolah yang cemerlang sebagai pemangkin ke arah kecermelangan sahsiah, akademik dan kokurikulum pelajar Sekolah Menengah Kebangsaan Bedong

Cogan Kata Sekolah
"BELAJAR, BERAMAL, BERAKHLAK"

 BELAJAR
Sekolah sebagai sebuah institusi sosial, menyediakan peluang belajar kepada masyarakat yang terdiri daripada pelbagai kaum, agama dan lapisan masyarakat.

 BERAMAL 
Ilmu itu amal, proses pengajaran dan pembelajaran di bilik darjah akan lebih berkesan sekiranya is diterjemahkan kepada masyarakat sebagai panduan dalam kehidupan.

 BERAKHLAK 
Ilmu dan amalan perlu diirungi dengan akhlak dan sahsiah yang tinggi. Barulah ia dapat melahirkan satu masyarakat yang menjadi teras sistem pendidikan negara.

Rumah Sukan
Pelajar dibahagikan kepada lima buah rumah sukan
Syahbandar - Ungu
Bendahara - Kuning
Laksamana - Biru
Temenggung - Hijau
Panglima - Merah

Unit Beruniform
Pelajar dibahagikan kepada tujuh buah unit beruniform
Pasukan Kadet Bersatu Malaysia (PKBM)
Persatuan Kadet Polis
Kadet Remaja Sekolah (KRS)
Persatuan Bulan Sabit Merah (PBSM)
Pergerakan Puteri Islam Malaysia (PPIM)
Persatuan Pengakap
Pertahanan Awam

 Alamat Surat
SMK Bedong,
08100, Bedong,
Kedah Darul Aman, Malaysia

 Pautan luar 
 Sekolah Menengah Kebangsaan Bedong
  Facebook Sekolah Menengah Kebangsaan Bedong

Bedong
Bedong